
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ 317 (1) 

Ανακατανομή θέσεων Διπλωματικών Αρχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 17 παράγραφος 4 του ν. 419/1976 «περί 
Οργανισμού του Υπουργείου Εξωτερικών» (Α. 221). 

2. Το άρθρο 24 παράγραφος 5 του ν. 1558/1985 «Κυ¬ 
βέρνηση και Κυβερνητικά Όργανα» (Α. 137). 

3. Το άρθρο 27 του ν. 2081/1992 (Α. 154) και το γεγο¬ 
νός ότι από τις διατάξεις του παρόντος διατάγματος δεν 
προκαλείται δαπάνη σε βάρος του προϋπολογισμού του 
ΥΠ. ΕΞ. 

4. Την υπηρεσιακή ανάγκη. 

5. Την υπ’ αριθμόν 483/94 γνωμοδότηση του Συμβου¬ 
λίου της Επικράτειας μετά από πρόταση των Υπουργών 


Προεδρίας της Κυβέρνησης, Εξωτερικών και Οικονομι¬ 
κών, αποφασίζουμε: 

Αρθρο μόνο 

1. Μία (1) θέση συμβούλου πρεσβείας Α' ή Β' τάξεως 
μεταφέρεται από το Γενικό Προξενείο Βαρκελώνης και 
κατανέμεται στην Πρεσβεία Μεξικού. 

2. Μιά (1) θέση διοικητικού γραμματέα μεταφέρεται 
από το Γενικό Προξενείο Βαρκελώνης και κατανέμεται 
στο Γενικό Προξενείο Βοστώνης. 

3. Μιά (1) θέση γραμματέα Πρεσβείας Γ' τάξεως μετα- 
φέρεται από το Γ ενικό Προξενείο Χογκ-Κογκ και κατανέ- 
μεται στην Πρεσβεία Μόσχας. 

4. Μία (1) θέση διοικητικού υπαλλήλου γενικών καθηκό¬ 
ντων μεταφέρεται από το Γενικό Προξενείο Χογκ-Κογκ 
και κατανέμεται στην Πρεσβεία Ουασιγκτώνος. 

5. Δύο (2) θέσεις διοικητικών γραμματέων μεταφέρο- 
νται από το Γενικό Προξενείο Χογκ-Κογκ και κατανέμο- 
νται στην Πρεσβεία Μόσχας. 

6. Μία (1) θέση φύλακα - θυρωρού μεταφέρεται από το 
Γ ενικό Προξενείο Χογκ-Κογκ και κατανέμεται στην Πρε¬ 
σβεία Μπανγκόγκ. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΚΑΡΟΛΟΣ ΠΑΠΟΥΛΙΑΣ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 
- 4- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 318 (2) 

Επαγγελματικά δικαιώματα πτυχιούχων των Τμημάτων: α) 

Πολιτικών Δομικών Έργων, β) Πολιτικών Έργων Υπο¬ 
δομής, γ) Τοπογραφίας, της Σχολής Τεχνολογικών 

Εφαρμογών και Τεχνολογικών Εκπαιδευτικών Ιδρυμά¬ 
των (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του εδ. γ' της παρ. 2 του άρθρου 25 του Ν. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1404/1983 (Α' 173). 

2. Τη διάταξη του άρθρου 29Α του Ν. 1558/1985, όπως 
προσετέθη με το άρθρο 27 του Ν. 2081/1992 (ΑΊ 54). 

3. Τις διατάξεις του Συμβουλίου Τεχνολογικής Εκπαί¬ 
δευσης (Σ.Τ.Ε.) αριθμ. πρακτ. 10/9.5.89, 12/12.3.92 και 
13/11.1.94). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την αριθμ. 490/1994 γνωμοδότηση του Συμβουλίου 
της Επικράτειας με πρόταση των Υπουργών Περιβάλλο¬ 
ντος, Χωροταξίας και Δημοσίων ΐβ ν «ν και Εθνικής Παι¬ 
δείας και θρηπ^οματων, αποφασίζουμε: 

Άρθρο 1 

Επαγγελματικά Δικαιώματα Πτυχιούχων των Τμημάτων 
α) Πολιτικών Δομικών Έργων, β) Πολιτικών Έργων Υποδο¬ 
μής. Υ) Τοπογραφίας. 

1. Οι Πτυχιούχοι Μηχανικοί Τεχνολογικής Εκπαίδευσης, 
των Τμημάτων Πολιτικών Δομικών Έργων, Πολιτικών Έρ¬ 
γων Υποδομής και Τοπογραφίας, της Σχολής Τεχνολογι¬ 
κών Εφαρμογών των Τεχνολογικών Εκπαιδευτικών Ιδρυ¬ 
μάτων, με βάση τις εξειδικευμένες επιστημονικές και τε¬ 
χνικές γνώσεις τους, ασχολούνται είτε αυτοδύναμα, είτε 
σε συνεργασία με άλλους επιστήμονες, στον ιδιωτικό και 
δημόσιο τομέα με τη μελέτη έρευνα και εφαρμογή της τε¬ 
χνολογίας πάνω σε σύγχρονους και ειδικούς τομείς έργων 
και εργασιών της ειδικότητάς τους. 

2. Οι παραπάνω πτυχιούχοι έχουν δικαίωμα απασχόλη¬ 
σης στα εξής ειδικότερα αντικείμενα και δραστηριότη¬ 
τες. 

α) Στην κατασκευή ιδιωτικών έργων της ειδικότητάς 
τους. 

β) Στην κατασκευή δημοσίων έργων της ειδικότητάς 
τους σύμφωνα με τις ρυθμίσεις της σχετικής με την εκτέ¬ 
λεση δημοσίων έργων νομοθεσίας. 

γ) Στην επίβλεψη τεχνικών έργων και εργασιών της ειδι¬ 
κότητάς τους για λογαριασμό (ή με εντολή) υπηρεσιών του 
ευρύτερου δημόσιου τομέα, ή ιδιωτικής κατασκευαστικής 
εταιρείας ή ιδιώτη, είτε ως μεμονωμένοι επιβλέποντες τε¬ 
χνικοί, είτε ως μέλη κλιμακίων επίβλεψης. 

δ) Στη μελέτη, ή επίβλεψη μελέτης έργων και εργασιών 
της ειδικότητάς τους και ειδικότερα: 

ι) Ως μέλη οργανωμένων υπηρεσιών του ευρύτερου δη¬ 
μόσιου τομέα, ή μελετητικού γραφείου, συμμετέχουν και 
υπογράφουν, τη σύνταξη, τον έλεγχο και ασκούν την επί¬ 
βλεψη μελέτης ιδιωτικών και δημοσίων έργων και εργα¬ 
σιών της ειδικότητάς τους, που γίνονται με την ευθύνη της 
Υπηρεσίας ή του Γραφείου Μελετών. 

ιι) Ως μέλη μελετητικού γραφείου, συμμετέχουν στη συ¬ 
μπλήρωση του δυναμικού του μελετητικού γραφείου με 
δυναμικό μονάδων ως ακολούθως: 

(α) Μία μονάδα μετά πενταετία από τη λήψη του πτυ¬ 
χίου. 

(β) Δύο μονάδες μετά δεκαετή αποδεδειγμένη ανάλογη 
ικανοποιητκή εμπειρία από τη λήψη του πτυχίου. 

(γ) Τρεις μονάδες μετά δεκαπενταετή αποδεδειγμένη 
ικανοποιητκή εμπειρία από τη λήψη του πτυχίου. 

ε) Στην εκπόνηση ή επίβλεψη μελέτης ιδιωτικών έργων 
και εργασιών της ειδικότητάς τους ως μεμονωμένοι τεχνι¬ 
κοί και ειδικότερα: 

ι) Συντάσσουν ή επιβλέπουν μελέτες έργων και εργα¬ 


σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Α' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) από τη λήψη του πτυχίου. 

ιι) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Β' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) μετά πενταετή αποδεδειγ¬ 
μένη ανάλογη ικανοποιητική εμπειρία από τη λήψη του 
πτυχίο^ 

ιιι) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Γ' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) μετά δεκαετή αποδεδειγ¬ 
μένη ανάλογη ικανοποιητική εμπειρία από τη λήψη του 
πτυχίου. 

ιν) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, πέραν των προσδιοριζομένων 
στις περιπτώσεις ι), ιι) και ιιι) της παρούσας παραγράφου 
ορίων, μετά δεκαπενταετή αποδεδειγμένη ανάλογη ικα¬ 
νοποιητική εμπειρία από τη λήψη του πτυχίου. 

στ) Στην εκπόνηση ή επίβλεψη μελέτης δημοσίων έρ¬ 
γων και εργασιών της ειδικότητάς τους ως μεμονωμένοι 
τεχνικοί και ειδικότερα: 

ι) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Α' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) μετά πενταετία από τη 
λήψη του πτυχίου. 

ιι) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Β' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) μετά δεκαετή αποδεδειγ¬ 
μένη ανάλογη ικανοποιητική εμπειρία από τη λήψη του 
πτυχίου. 

ιιι) Συντάσσουν ή επιβλέπουν μελέτες έργων και εργα¬ 
σιών της ειδικότητάς τους, των οποίων η αμοιβή μελέτης 
αντιστοιχεί σε πτυχίο Γ' τάξης μελετητή (όπως ορίζεται 
στο Π.Δ. 798/78 ΦΕΚ Α' 185) μετά δεκαπενταετή αποδε¬ 
δειγμένη ανάλογη ικανοποιητική εμπειρία από τη λήψη 
του πτυχίου. 

ζ) Εκτελούν εργασίες ή συμμετέχουν στην εκτέλεση ερ¬ 
γασιών πραγματογνωμοσύνης, αξιολόγησης προσφορών 
αγοράς, ποιοτικού ελέγχου υλικών, έργων και εργασιών 
της ειδικότητάς τους. 

3. Οι πτυχιούχοι των αναφερομένων στην παρ. 1 του άρ¬ 
θρου 1 του παρόντος διατάγματος τμημάτων εξελίσσονται 
μέσα στη διοικητική και τεχνική ιεραρχία των επιχειρή¬ 
σεων και υπηρεσιών των σχετικών με τον τομέα της ειδι¬ 
κότητάς τους. Επίσης μπορούν να καλύπτουν τις θέσεις 
υπευθύνων στελεχών που προβλέπονται από τη νομοθε¬ 
σία που ισχύει κάθε φορά για τη λειτουργία επιχειρήσεων 
και υπηρεσιών της ειδικότητάς τους. 

4. Οι παραπάνω πτυχιούχοι απασχολούνται στην εκπαί¬ 
δευση σύμφωνα με την ισχύουσα κάθε φορά νομοθεσία. 
Επίσης μπορούν να απασχοληθούν και ως μέλη ερευνητι¬ 
κών ομάδων σε θέματα της ειδικότητάς τους. 

Άρθρο 2 

Η ισχύς αυτού του Προεδρικού Διατάγματος αρχίζει από 
τη δημοσίευσή του στην Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και και εκτέλεση του παρό¬ 
ντος διατάγματος. 

Αθήνα, 21 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΖΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ Κ. ΛΑΛΙΩΤΗΣ 

-+— : — 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 319 (3) 

Καθορισμός κλάδων υπαλλήλων για επιλογή σε θέση 

Προϊσταμένου Δ/νσης στο Κρατικό Ωδείο Θεσσαλονί¬ 
κης (Κ.Ω.Θ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 6 του ν. 2026/ 
1992 «Ρύθμιση θεμάτων οργάνωσης και προσωπικού της 
δημόσιας διοίκησης και άλλες διατάξεις» (ΦΕΚ Α' 43). 

2. Τις διατάξεις των παρ. 1 και 15 του άρθρου 36 του ν. 
2190/1994 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ Α' 
28). 

3. Την Κ.Υ.Α. ΥΠΠΟ/ΓΝΟΣ/23559/18.7.86 «Αναδιάρ¬ 
θρωση θέσεων του Ωδείου θεσ/νίκης» (ΦΕΚ Β' 516). 

4. Την Κ.Υ.Α. ΥΠΠΟ/ΔΙΟΙΚ/Β/10702/7.3.88 «Προϊ¬ 
στάμενοι οργανικών μονάδων Ν.Π.Δ.Δ. εποπτευομένων 
από το ΥΠΠΟ» (ΦΕΚ Β' 210). 

5. Τις διατάξεις του άρθρου 29 Α του ν. 1558/1985 
(ΦΕΚ Α' 137) όπως προστέθηκε με το άρθρο 27 του ν. 
2081 /1992 (ΦΕΚ Α' 154) και το γεγονός ότι από τις διατά¬ 
ξεις του παρόντος ουδεμία πρόσθετη δαπάνη προκαλείται 
σε βάρος του Κρατικού Προϋπολογισμού του ΥΠΠΟ. 

6. Την αριθμ. 351/1994 γνωμοδότηση του Συμβουλίου 
της Επικράτειας ύστερα από πρόταση των Υπουργών 
Προεδρίας της Κυβέρνησης, Πολιτισμού και Οικονομικών, 
αποφασίζουμε: 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 320 (4) 

Καθορισμός του λιμένος Καστελλορίζου Δωδεκανήσου, 
ως σημείου εισόδου - εξόδου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 2 του ν. 1975/1991 
«Είσοδος - έξοδος, παραμονή, εργασία, απέλαση αλλο¬ 
δαπών, διαδικασία αναγνώρισης αλλοδαπών προσφύγων 
και άλλες διατάξεις» (Α' - 184). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27 του ν. 2081/1992 (Α' -154). 

3. Το γεγονός ότι από τις διατάξεις αυτού του διατάγμα¬ 
τος προκαλείται δαπάνη σε βάρος του κρατικού προϋπο¬ 
λογισμού ύψους 12.350.000 δρχ. περίπου για το έτος 
1994, που θα καλυφθεί από τις αντίστοιχες πιστώσεις 
Κ.Α.Ε. 0722, 0824, 0831, 0832, 1111, 1112, 1299, 

1351, 1612, 1711, 1725, 1727, 1939, και 1949 του 
προϋπολογισμού εξόδων Ελληνικής Αστυνομίας και δα¬ 
πάνη ύψους 3.150.000 δρχ. για καθένα από τα επόμενα 
έτη, που θα προβλεφθεί και θα καλυφθεί από τις αντίστοι¬ 
χες πιστώσεις των κατ' έτος προϋπολογισμών εξόδων Ελ¬ 
ληνικής Αστυνομίας. 

4. Την υπ’ αριθ. 395/1994 γνωμοδότηση του Συμβου¬ 
λίου της Επικράτειας, ύστερα από πρόταση των Υπουργών 
Εθνικής Αμυνας, Εξωτερικών, Οικονομικών και Δημοσίας 
Τάξης, αποφασίζουμε: 

Αρθρο 1 

Ο λιμένας Καστελλορίζου Δωδεκανήσου καθορίζεται 
ως σημείο εισόδου προσώπων στο Ελληνικό έδαφος και 
εξόδου από αυτό. 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 30 Σεπτεμβρίου 1994 


Αρθρο μόνο 

Την θέση του Προϊσταμένου Δ/νσης του Ν.Π.Δ.Δ. 
«Κρατικό Ωδείο Θεσσαλονίκης (Κ.Ω.Θ.)», που εποπτεύε¬ 
ται από το ΥΠΠΟ, δύνανται να καταλαμβάνουν αφού κρι- 
θούν και επιλεγούν υπάλληλοι των Κλάδων ΠΕ Μουσικής, 
ΤΕ3 Καθηγητών Α' τάξης και ΤΕ4 Καθηγητών Β' τάξης. 

Στον Υπουργό Πολιτισμού αναθέτουμε τη δημοσίευση 
και εκτέλεση του Διατάγματος αυτού. 

Αθήνα, 30 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΚΑΡΑΜΑΝΛΗΣ 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ ΑΡΣΕΝΗΣ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 


ΕΞΩΤΕΡΙΚΩΝ 

ΚΑΡΟΛΟΣ ΠΑΠΟΥΛΙΑΣ 

ΔΗΜΟΣΙΑΣ ΤΑΞΗΣ 

ΣΤΥΛ.-ΑΓΓ. ΠΑΠΑΘΕΜΕΛΗΣ 


-♦ - 

Ίδρυση και κατάργηση Παραρτημάτων Σχολής 
Αστυφυλάκων. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΑΘΑΝ. ΜΙΚΡΟΥΤΣΙΚΟΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', β' και ζ' 
του Ν. 1481/1984 «Οργανισμός Υπουργείου Δημόσιας 

Τάξης» (Α-152), όπως αντικαταστάθηκε με το άρθρο 1 
του Ν. 1590/1986 (Α-49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α-137), το οποίο 
προστέθηκε με το άρθρο 27 του Ν. 2081/1992 (Α-154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α-51). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α-36). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού. Για το τρέχον οικονομικό έτος δεν προ- 
καλείται δαπάνη, αφού η λειτουργία των συγκεκριμένων 
Παραρτημάτων Σχολών Αστυφυλάκων θα αρχίσει μετά την 
1.1.1995, ενώ από την κατάργηση του Παραρτήματος 
Σχολής Αστυφυλάκων Άμφισσας ουδεμία επιβάρυνση 
προκαλείται. Για το έτος 1995 προκαλείται δαπάνη, 
ύφους 609.00.000 δρχ. περίπου, για το έτος 1996, ύψους 
522.000.000 δρχ. περίπου, για το έτος 1997, ύψους 
595.000.000 δρχ. περίπου και για το έτος 1998 και για 
καθένα από τα επόμενα έτη, ύψους 245.000.000 δρχ. πε¬ 
ρίπου. Η δαπάνη έτους 1995 έχει προβλεφθεί στο σχέδιο 
προϋπολογισμού εξόδων Ε.Φ. 43-210 Ελληνικής Αστυνο¬ 
μίας και θα καλυφθεί από τις σχετικές πιστώσεις. Η δα¬ 
πάνη έτους 1996 και επομένων ετών θα προβλέπεται και 
θα καλύπτεται από τις αντίστοιχες σχετικές πιστώσεις των 
κατ' έτος προϋπολογισμών εξόδων Ελληνικής Αστυνο¬ 
μίας. 

6. Την υπ' αριθμ. 537/1994 γνωμοδότηση του Συμβου¬ 
λίου της Επικράτειας, ύστερα από πρόταση του υπουργού 
Δημόσιας Τάξης αποφασίζουμε: 

Άρθρο 1 

1. Ιδρύεται Παράρτημα Σχολής Αστυφυλάκων Κομοτη¬ 
νής, με έδρα το Δήμο Κομοτηνής και Παράρτημα Σχολής 
Αστυφυλάκων Ξάνθης, με έδρα το Δήμο Ξάνθης, τα οποία 
υπάγονται διοικητικά στμ Σχολή Αστυφυλάκων Ελληνικής 
Αστυνομίας. 

2. Η λειτουργία των ανωτέρω Παραρτημάτων θα αρχίσει 
μετά την 1.1.1995. 

3. Η αποστολή, η συγκρότηση, η στελέχωση των ανω¬ 
τέρω Παραρτημάτων, τα καθήκοντα κ( 31 οι αρμοδιότητες 
των οργάνων τους, η εκπαίδευση των δοκίμων Αστυφυλά¬ 
κων, τα θέματα πειθαρχίας, ηθικών αμοιβών και διοικητι¬ 
κής μέριμνας, ως και κάθε άλλη σχετική λεπτομέρεια, 
ρυθμίζονται από τις διατάξεις του Π.Δ. 585/1985 (Α-205), 
όπως τροποποιήθηκε και συμπληρώθηκε μεταγενέ¬ 
στερα. 

Άρθρο 2 

Το Παράρτημα Σχολής Αστυφυλάκων Άμφισσας, που 
ιδρύθηκε με το άρθρο 2 του Π.Δ. 193/1993 καταργεί- 
ται. 


Άρθρο 3 

Η ισχύς του παρόντος διατάγματος αρχίζει από τη δήμο 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθε; τουμε γη δημο . 
σίευση και εκτέλεση του παρόντος διατάγματος. 

Αθήνα, 30 Σεπτεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

Ανακοίνωση για τη θέση σε ισχύ της Συμφωνίας Ελλάδος - 
Ισραήλ για συνεργασία στον γεωργικό τομέα. (Αθήνα 
7.10.1991). 

Το Υπουργείο των Εξωτερικών ανακοινώνει ότι στις 29 
Αυγούστου 1994 έλαβε χώρα στα Ιεροσόλυμα η ανταλ¬ 
λαγή των εγγράφων επικυρώσεως της Συμφωνίας μεταξύ 
των Κυβερνήσεων της Ελληνικής Δημοκρατίας και του 
Κράτους του Ισραήλ για συνεργασία στον γεωργικό τομέα, 
η οποία υπεγράφη στην Αθήνα την 7ην Οκτωβρίου 1991. 

Η παραπάνω Συμφωνία, η οποία κυρώθηκε με τον υπ' 
αριθ. 2192/1994 Νόμο που δημοσιεύθηκε στο υπ’ αριθ. 
32 Φύλλο της Εφημερίδος της Κυβερνήσεως τεύχος Α' 
της 11ης Μαρτίου 1994, τέθηκε σε ισχύ, σύμφωνα με τη 
διάταξη του άρθρου 5 παρ. 1 αυτής, την 29η Αυγούστου 
1994. 

Αθήνα, 26 Σεπτεμβρίου 1994 
Με εντολή Υπουργού 
Ο Προϊστάμενος της Ε.Ν.Υ. κ.α.α. 

Κ.Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α' 

-♦- 

(7) 

Ανακοίνωση για τη θέση σε ισχύ του Πρωτοκόλλου για τη 
σύσταση και λειτουργία Μικτής Ελληνο-αλβανικής Επι¬ 
τροπής για την προώθηση των διμερών σχέσεων. 
(Άγιοι Σαράντα, 9.4.1993). 

Το Υπουργείο των Εξωτερικών ανακοινώνει ότι το Πρω¬ 
τόκολλο για τη σύσταση και λειτουργία Μικτής Ελληνο- 
αλβανικής Επιτροπής για την προώθηση των διμερών σχέ¬ 
σεων Ελλάδος - Αλβανίας, το οποίο υπογράφηκε στους 
Αγίους Σαράντα στις 9 Απριλίου 1993 και εγκρίθηκε με 
την από 4.4.1994 Κοινή Υπουργική Απόφαση που δημο¬ 
σιεύθηκε στο υπ’ αριθ. 61 Φύλλο της Εφημερίδος της Κυ¬ 
βερνήσεως τεύχος Α' της 18 Απριλίου 1994, τέθηκε σε 
ισχύ, σύμφωνα με τη διατάξη του άρθρου 9 αυτού, την 28 
Ιουλίου 1994. 

Αθήνα, 26 Σεπτεμβρίου 1994 
Με εντολή Υπουργού 
Ο Προϊστάμενος της Ε.Ν.Υ. κ.α.α. 

Κ.Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



